Félmilliárdos büntetés a Soros cégnek
A Pénzügyi Szervezetek Állami Felügyelete (PSZÁF) 489 millió forintra megbüntette Soros György cégét az OTP részvények ellen indított októberi akciója miatt - írja csütörtöki közleményében a PSZÁF.
A dokumentum szerint a Soros Fund Management LLC megszegte piacbefolyásolás tilalmát, aminek következtében a bankpapírok árfolyama csaknem 15 százalékot esett néhány perc alatt.
Az indoklás szerint a Soros cég 390.000 darab OTP részvényt kért kölcsön egy londoni székhelyû befektetési cégtõl, majd a kölcsönkért részvényeket az árfolyamesésre játszva eladta. Ez a közlemény szerint alkalmas volt arra, hogy a napi átlagárnál alacsonyabb záróárat állításon be. A Soros Fund Management LLC ráadásul a kölcsönkért 390.000 darab részvényre 2008. október 9-én felvett pozícióját egy ellenirányú ügyletkötéssel másnap le is zárta.
A PSZÁF szerint azzal, hogy a zárószakaszt megelõzõen, illetve a zárószakaszra idõzített koncentrált nagymennyiségû "piacidegen" eladás alkalmas a piaci szereplõk számára félrevezetõ jelzés adására, illetve félrevezetõ azon befektetõk számára, akik befektetési döntéseiket a záróárra tekintettel hozzák meg, a Soros Fund Management LLC megszegte a piacbefolyásolás tilalmát.
A PSZÁF októberben indított piacfelügyeleti eljárást az OTP október 9-ei tõzsdei kereskedése kapcsán. A bank részvényei a zárás elõtt nem sokkal akkorát estek, hogy a PSZÁF megvizsgálta, nem történt-e piacbefolyásolás vagy árfolyam manipuláció. Október 9-én a tõzsdei nap záró szakaszához közel, délután fél öt után öt perccel az OTP részvényeinek a Budapesti Értéktõzsdén való kereskedését felfüggesztették. Az OTP részvények ára az ezt megelõzõ szakaszban 4500-4900 forintos sávban mozgott, azonban a fél öt utáni idõpontban az aznapi forgalom 10 százalékának megfelelõ, 3855 forintos árfolyamon történt eladási ajánlat. Az ajánlat megkötése miatt az OTP részvények árfolyama 14,33 százalékot esett, ami megsértette az árfolyamváltozás limitjét.
A Pénzügyi Szervezetek Állami Felügyelete, figyelembe véve a kötés nagyságát, idõpontját és az elõzõ idõszakhoz képest jelentõsen eltérõ árát, jogszabályi kötelezettségeinek megfelelõen, haladéktalanul piacfelügyeleti vizsgálatot indított. A piacfelügyeleti eljárás azt vizsgálta, hogy a kérdéses részvényeladási megbízásokkal kapcsolatosan megvalósultak-e a tõkepiacról szóló törvényben meghatározott piacbefolyásolás, árfolyam manipulálás elemei.
bíróság